由今個賽季開始，會設有歇冬期，但同其他歐洲聯賽唔同嘅係，英超實行輪流歇冬，2月中有兩個禮拜嘅比賽由十場減至五場，即係第一個禮拜將有10隊球隊休息，另外10隊球隊喺第二個禮拜休息。重有會加入視像助理球證，如果視像助理球證決定推翻判決，會喺球場大熒幕度顯示有關結果，現場球迷可以知道有冇改變判決，除咗曼聯嘅主場奧脫福球場，同埋利物浦嘅主場晏菲路球場冇安裝大熒幕，不過開季以嚟都好少有主球證去到場邊嘅電視機睇重播，多數都係聽從視像助理球證嘅意見而作出判決。